Кхин д1адерг ша цхьанне а бала а боцуш, д1адахана де санна дара. Имам Шемал каравог1ий хоуьйтуш цуьнан невцо Хьажас к1айн байракх хьала айбича, Шемалан эскаршна ца хаьара эвлаяийн дивано биначу сацамах. И дийца б1акъо йолуш ша имам а вацара. Эвлаяийн къайле-кхолламан къайле ю, замана, 1аламан, Делан шен къайле. Амма и ца хаьа вайна, вешан дезарша хьийзош дехачу нахана. Шена стигала хьаьжча, сира стигалан го гуш хилча, хаам дезара…. Цундела имамана реза ца хилира г1азотехь х1окху масийтта шарахь ца леш бисина болу нохчийн муридаш. Х1ара х1ун ду, бохура цара, кхин х1умма а ца хилча а, ткъей пхеа шарахь цунна улло х1иттина массо халонаш ловш леллах дарий тхо?! Нохчий эзарнаш, эзарнаш белла имаматан сий лардеш. Шемалан йозанча хиллачу Мохьмад-Т1ах1ир Карахис миллионаш хьехабо. Цуьнан ойла еш тахана к1езиг нах бара.